‘‌জগ্গা জাসুস’এর শুটিং শেষ হতে লাগল দু’বছর। সিনেমার ফার্স্ট লুক’র রিলিজের পরই মুক্তি পেল ট্রেলার। ‘রাজনীতি’ ছবির পর ২ মিনিট ৪৪ সেকেন্ডের ট্রেলারটিতে আবার এক সঙ্গে দেখা গেল রণবীর কপুর ও ক্যাটরিনাকে। ছবির গল্পের নিয়ে ধোঁয়াশা থাকলেও, রণবীর-ক্যাটরিনার এই সাময়িক অভিনয়ের ঝলক, দর্শকদের মন পুষিয়ে দিয়েছে। এছাড়াও রয়েছে এক পাল উটপাখি, হাতি এবং বাঘ। সবুজ খেত থেকে আফ্রিকার রোমহর্ষক জঙ্গল, এমনকী সেনাবাহিনীর বেস ক্যাম্পও বাদ যায়নি ট্রেলার থেকে। সিনেমার বেশির ভাগ দৃশ্যই শুট করা হয়েছে, আফ্রিকার কেপ টাউনে। রণবীর-ক্যাট ছাড়াও সিনেমায় অভিনয় করেছেন আদাহ শর্মা, গোবিন্দা, সায়নী গুপ্তা এবং ‘বব বিশ্বাস’! মানে শ্বাশ্বত চট্টোপাধ্যায়। ‘জগ্গা’র বাবার ভূমিকায় দেখা যাবে তাঁকে। ট্রেলারের কয়েক সেকেন্ডের দৃশ্যতেও ছাপ রেখেছেন শ্বাশ্বত!